предложение се основаваше на ниските цени на природния газ, преобладаващи в Съюза по това време, и ниската рентабилност на земеделските стопани.
 (409)
 Комисията отбеляза, че такава кратка продължителност на мерките би била извънредна, тъй като мерките обикновено обхващат 5-годишен период. В настоящия случай не изглежда да има конкретни обстоятелства, която да оправдават по-кратък период. Що се отнася до цените на природния газ, освен че са безпрецедентно нестабилни, както е посочено в съображение 336, прогнозите на Световната банка предвиждаха, че цената на природния газ в Съюза ще достигне равнището от 2016 г. (началото на разглеждания период) през 2023 г. Що се отнася до доходите на земеделските стопани, както е посочено в съображение 366, доходът на земеделския стопанин се определя от различни фактори. Разследването не установи ясна връзка между цените на амониевия нитрат и доходите на земеделския стопанин както е обяснено в съображение 367. Поради това твърдението беше отхвърлено.
 (410)
 Посочените в настоящия регламент индивидуални ставки на антидъмпинговото мито за отделни дружества са приложими единствено за вноса на продукта, предмет на прегледа, произведен от тези дружества и следователно — от посочените конкретни правни субекти. Вносът на продукта, предмет на прегледа, произведен от друго дружество, което не е конкретно посочено в постановителната част на настоящия регламент с неговото наименование и адрес, включително субекти, свързани с конкретно посочените, не могат да се възползват от тези ставки и за тях се прилага митническата ставка, приложима за „всички други дружества“. Всяко искане за прилагане на тези индивидуални ставки на антидъмпинговото мито (напр. след промяна на наименованието на субекта или след създаване на нови производствени или търговски субекти) следва да бъде отправяно до Комисията (141) незабавно заедно с цялата имаща отношение информация, по-специално всяка промяна в дейността на дружеството, свързана с производството и продажбите на местния пазар и за износ, която произтича например от споменатата промяна на наименованието или от споменатата промяна на субектите за производство и продажба. Ако това е уместно, регламентът ще бъде съответно изменен, като списъкът на дружествата, ползващи се от индивидуални митнически ставки, се актуализира.
 (411)
 С оглед на член 109 от Регламент (ЕС, Евратом) 2018/1046 на Европейския парламент и на Съвета (142), когато дадена сума трябва да бъде възстановена в резултат на решение на Съда на Европейския съюз, лихвата, която следва да бъде платена, трябва да съответства на лихвения процент, прилаган от Европейската централна банка за нейните основни операции по рефинансиране и публикуван в серия С на Официален вестник на Европейския съюз на първия календарен ден от всеки месец.
 (412)
 На 13 октомври 2020 г. влезе в сила Регламент за изпълнение (ЕС) 2020/1317 на Комисията (143) („нов регламент за класирането“). В новия регламент за класирането се поясни, че някои продукти, предимно на основата на амониев нитрат, попадат под код по КН 3602 00 00. Поради това Комисията актуализира кодовете в настоящия регламент, считано от 13 октомври 2020 г., за да се адаптират към правилната класификация, изяснена в горепосочения регламент. Комисията припомня, че при всички случаи списъкът с кодове се предоставя само за информация. Обхватът на мерките се определя от определението на разглеждания